# Plán prevencie a šikanovania na školský rok 2023/2024

Šikanovaním rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Šikanovanie sa prejavuje v rôznych podobách, ktoré môžu mať následky na psychickom a fyzickom zdraví. Prejavuje sa v priamej podobe: fyzickými útokmi, urážlivými prezývkami, nadávkami, posmechom, tvrdými príkazmi agresora vykonať určitú vec proti vôli obete, odcudzením veci a pod. Šikanovanie sa môže prejavovať i v nepriamej podobe, napr. prehliadaním a ignorovaním obete. Môže sa uskutočňovať aj medzi žiakmi v triede, či výchovnej skupine a odohráva sa najmä v čase prestávok, cestou do školy a zo školy alebo v čase mimo vyučovania.

Plán práce v oblasti prevencie a šikanovania vychádza z plánu práce školy, v ktorom sa v tejto oblasti ukladá: vo všetkých ročníkoch priebežne sledovať žiakov a prostredníctvom vhodného učiva ich viesť k prevencii proti užívaniu drog a eliminovať nežiaduce návyky. Túto problematiku zapracovať do vyučovacích predmetov podľa potreby a obsahu učiva, do plánov triedneho učiteľa a do plánu výchovného poradcu.

**Hlavné ciele:**

* Podieľať sa na formovaní osobnosti mladého človeka.
* Vytvárať prostredie pre emocionálnu a sociálnu pohodu.
* Prehlbovať poznatky a právne vedomie žiakov o ľudských hodnotách.
* Podporiť hodnotu človeka ako ľudského jedinca a rozvíjať medziľudské vzťahy.
* Dbať na vytvorenie zdravého životného prostredia, posilňovať zdravý životný štýl.
* Dôsledne dodržiavať práva dieťaťa a vytvárať priateľskú atmosféru v triednych spoločenstvách a na škole.
* Zabezpečovať primárnu prevenciu drogových závislostí a iných sociálno-patologických javov.
* Pravidelne monitorovať zmeny v správaní detí.
* Vzbudiť záujem žiakov o šport v čase osobného voľna, zabezpečovať žiakom bohatú ponuku záujmovej činnosti v rámci krúžkov.
* Zvýšenú pozor­nosť venovať sebapoznávaniu a sebaúcte, poskytnúť žiakom viac informácií o drogovej prevencii.
* Zapojiť deti do spolurozhodovania o živote v škole, o otázkach a problé­moch, ktoré sa ich týkajú.
* Upevňovať demokraciu, vytvárať pocit spolu­zodpovednosti za dianie v škole, dbať na kultúru prejavu reči.
* Predchádzať všetkým formám diskriminácie, xenofóbie a iným prejavom intolerancie.
* Chrániť deti pred fyzickým násilím, psychickým týraním, prí­padne sexuálnym zneužívaním.

*Z: triedni učitelia a pedagogickí zamestnanci T: priebežne*

**Spolupráca s koordinátorom CVČ – Slávik:**

V spolupráci s koordinátorom CVČ - Slávik pravidelne pripravovať školské i mimoškolské podujatia a obohacovať činnosť novými aktivitami. Prispievať k príjemnej, priateľskej atmosfére a upevňovať pocit spolupatričnosti v triednych kolektívoch školy. Podieľať sa na príprave a organizovaní olympiád a súťaží (centrum voľného času) a spolupracovať pri ich zabezpečení s VÚC, mestami a obcami, KŠÚ a ďalšími organizáciami.

Vytváraním priestoru pre činnosť záujmových krúžkov a organizovaním spoločenských podujatí v čase mimo vyučovania, je potrebné predchádzať kriminalite a ponúkať tvorivé činnosti k zmysluplnému využitiu voľného času.

*Z: pedagogickí zamestnanci, triedni uč. a koordinátor CVČ - Slávik T: priebežne*

**Spolupráca s rodičmi:**

Každý rodič žiaka školy – by mal prijímať svoj diel zodpovednosti za výchovu a vzdelávanie dieťaťa, pričom vychádza z očakávania, že jeho cieľ a cieľ školy je rovnaký – poskytnúť optimálne možnosti pre rozvoj dieťaťa. Vie, že pre dosiahnutie tohto cieľa je dôležitá vzájomná spolupráca a dôvera.

**Mesačné plány:**

* V priebehu celého šk. roka v 1. – 9. ročníku zapracovávať do vyučovania podľa potreby a obsahu učiva problematiku a témy s protidrogovou tematikou.

 *Z: učitelia jednotlivých predmetov*

**September**

* Oboznámenie žiakov s vnútorným poriadkom školy

 *Z: triedni učitelia*

* Ponuka krúžkovej činnosti na škole

 *Z: koordinátor CVČ - Slávik a pedagogickí zamestnanci*

* Oboznámenie žiakov s vnútorným poriadkom CVČ a BOZP + oboznámenie s činnosťou na jednotlivých krúžkoch

 *Z: koordinátor CVČ - Slávik a pedagogickí zamestnanci*

* Biela pastelka – verejná zbierka pre nevidiacich a slabozrakých

 *Z: koordinátor prevencie a šikanovania*

**Október**

* Október - mesiac úcty k starším – pripomenúť žiakom dôležitosť prejavu úcty, rešpektu a vďaky starším ľuďom, ktorí žijú spolu s nami v našej spoločnosti. Aby si uvedomili, že títo ľudia pre nás a našu spoločnosť veľa urobili, mnohí sú kladným vzorom pre mladšie generácie, a že nám môžu odovzdať bohaté skúsenosti, ktoré počas života nazbierali.

 *Z: triedni učitelia a ŠKD*

* 5.10. Povstalecká vatra na Švábe
* *16.10. Svetový deň výživy*
* *21.10. Deň pôvodných odrôd jablka*
* 24.10 Podľa záujmu - popoludňajšie aktivity zamerané na tému Deň jablka a Svetový deň výživy, zdravý životný štýl, potreba konzumácie ovocia a zeleniny.

 *Z: p. koordinátor prevencie a šikanovania, p. vych. v ŠKD, vedúca ŠJ*

* Deviataci prvákom – utužovanie vzťahov medzi kolektívmi najstarších (9.roč.) a najmladších (1.roč.) žiakov školy

 *Z: triedni učitelia 1. a 9. ročníka*

**November**

* Trestnoprávna zodpovednosť mladistvých a extrémizmus - beseda s policajtom určená pre žiakov 4. ročníka a žiakov II. stupňa.

*Z: koordinátor prevencie a šikanovania*

* *20. 11. - 24. 11. (47. týždeň) Európsky týždeň boja proti drogám.* Pripomenúť žiakom na krúžkoch, aká je dôležitá popoludňajšia činnosť práve na vybratých krúžkoch, že majú zmysluplne vyplnený voľný čas, čo predchádza nude, ničnerobeniu a vyhľadávaniu nežiaducich omamných, zdraviu škodlivých látok (cigarety, alkohol, drogy).

 *Z: koordinátor prevencie a šikanovania, učitelia krúžkov CVČ – Slávik, učitelia TSV*

* 21.11. Sieťované kamarátstvo – prevencia šikanovania, beseda pre žiakov 4. ročníka;

Preventívny program zameraný na rozvoj a posilňovanie vzájomných vzťahov v triede – pre žiakov 3. ročníka

 *Z: koordinátor prevencie a šikanovania, CPaP Krupina Mgr. Mariana Važanová*

* Zippyho kamaráti – preventívny program zameraný na rozvoj sociálnych zručností u detí (sociálne a emocionálne učenie) – pre žiakov 1. a 2. ročníka

*Z: koordinátor prevencie a šikanovania, CPaP Zvolen Mgr. Martina Ďarmatiová*

* *30.11. Deň počítačovej bezpečnosti*
* Rizikový obsah na internete – pre žiakov 9. ročníka

 *Z: koordinátor prevencie a šikanovania, CPaP Zvolen Mgr. Matej Almáši, PhD.*

**December**

* Mikuláš – celodenné aktivity, ktoré spájajú triedne kolektívy

 *Z: triedni učitelia, vychovávateľky ŠKD a koordinátor CVČ*

* Vianočné tvorivé dielne – príprava a tvorba vianočných dekorácií v spolupráci s dobrovoľníkmi a rodičmi

 *Z: koordinátor CVČ - Slávik , rodičia, dobrovoľníci*

* Posedenie pri Vianočnom stromčeku – triedne večierky (jednotlivé triedy)

– utužovanie vzťahov v kolektíve

 *Z: triedni učitelia*

* Vianočná besiedka – spolupráca triednych kolektívov na vianočnom program

 *Z: triedni učitelia*

* Vianočný futbalový turnaj

 *Z: p. uč. Slosiarik a p. uč. Mesiarik*

**Január**

* Novoročné predsavzatia

 *Z: triedni učitelia, vychovávateľky ŠKD*

* Radosť z pohybu- didaktické hry, zimné hry a športy

 *Z: vychovávateľky ŠKD, triedni učitelia*

**Február**

* Karneval – fašiangové obdobie – obdobie zábav, plesov a karnevalov.

 *Z: p. vychovávateľky z ŠKD a triedni učitelia*

* *14.2. Deň zaľúbených a Deň manželstva* – vedieť prejaviť city, pripomenúť dôležitosť tradičných hodnôt v rodine. Súťaž o najkrajšiu valentínku.

 *Z.: triedni učitelia, p. vychovávateľky ŠKD, koordinátor CVČ*

* Turnaj priateľstva - 5. ročník florbalového turnaja

 *Z: p. uč. Slosiarik a p. uč. Mesiarik*

* Sexuálna výchova s p. Holecovou - koordinátorka pre sexuálnu výchovu na Strednom Slovensku, ktorá po ročníkoch priblíži problematiku života mladých ľudí a ich sexuálneho života. Témy sú určené pre žiakov 5. – 9. roč. zaujímavou interaktívnou formou.

 *Z: p. uč. M. Slosiariková, koordinátor prevencie a šikanovania*

**Marec**

* Marec - mesiac knihy – pripomenúť žiakom význam kníh v našom živote. Motivovať žiakov k čítaniu a zlepšiť ich čitateľskú gramotnosť. Návšteva knižnice.

 *Z: triedni učitelia a učitelia SJL, p. vych. ŠKD, p. knihovnička ZŠ J. Matejkinová*

* *22.3. Svetový deň vody* – aktivity pre žiakov zamerané na ochranu a čistotu životného prostredia, ako šetriť pitnou vodou, ako ju neznečisťovať...

 *Z: p. zástupkyňa K. Tupanová, koordinátor prevencie a šikanovania*

* *28.3. Deň učiteľov* – program venovaný učiteľom

 *Z: koordinátor ŽP, p. vychovávateľky ŠKD*

* Veľkonočné tvorivé dielne – príprava a tvorba veľkonočných dekorácií v spolupráci s dobrovoľníkmi a rodičmi

 *Z: koordinátor CVČ - Slávik , rodičia, dobrovoľníci*

**Apríl**

* Deň kroja

 *Z: p. riaditeľka K. Babiaková*

* Mobilné dopravné ihrisko pre žiakov 1. stupňa

 *Z: Koordinátor prevencie a šikanovania, CVČ Domček Krupina*

* *22. 4. Svetový deň Zeme* – formou aktivít v triede alebo v areáli školy si pripomenúť Svetový deň Zeme. Lesnícke dni vo Zvolene a na Strednej lesníckej škole v Banskej Štiavnici.

 *Z: p. zástupkyňa K. Tupanová, koordinátor prevencie a šikanovania*

**Máj**

* 8.5. Turistická vychádzka – zameraná na pohyb pre zdravie a poznávanie širšieho okolia. Pripomenutie si významnej udalosti Deň víťazstva nad fašizmom.

 *Z: p. uč. Slosiarik a vybraní učitelia*

* *16.5. Svetový deň mlieka* - Vyhlásiť tento deň a zamerať sa na podporu zvýšenia spotreby mlieka a mliečnych výrobkov.

*Z: koordinátor prevencie a šikanovania, triedni učitelia, vedúca ŠJ*

* príprava žiakov na Olympiádu Pliešovskej kotliny – pohybom ku zdraviu a odstraňovanie negatívnych vplyvov vo voľnom čase.

 *Z: učitelia TSV, iní učitelia a starostovia obcí*

**Jún**

* *1.6. – Medzinárodný deň detí* – súťaže a iné aktivity pre deti, na podporu súdržnosti tr. kolektívov, zážitkov radosti, sebarealizácie detí, pocitu úspechu

 *Z: tr. učitelia, p. vychovávateľky ŠKD*

* Žiacka olympiáda Pliešovskej kotliny - športové súťaže žiakov jednotlivých obcí (Dobrá Niva, Pliešovce, Babiná, Sása, Bzovská Lehôtka, Podzámčok, Breziny).

 *Z: učitelia TSV, p. riaditeľka K. Babiaková a starostovia obcí*

* Súťaž ZŠ v atletike, zdravý životný štýl – vypestovať u detí potrebu športovať a radosť z pohybu

 *Z: učitelia TSV a Centrum voľného času DOMINO*

* Gavurky run – podpora pohybových aktivít na čerstvom vzduchu.

*Z: vybraní učitelia*

Poznámka:

Plán sa môže v priebehu šk. roka dopĺňať, obmieňať podľa ďalších ponúk z rôznych organizácií zameraných tematicky na prevenciu šikanovania...

Navrhované podujatia organizované v spolupráci s CPaP:

1. Zippyho kamaráti (pre 1. – 2. ročník)
2. Preventívny program zameraný na rozvoj a posilňovanie vzájomných vzťahov

 v triede (pre 3. ročník)

1. Sieťované kamarátstvo (pre 4. ročník)
2. Rizikový obsah na internete (pre 9. ročník)
3. Preventívny program zameraný na vzájomné vzťahy v triede, wellbeing (pre 7. ročník)

Termín bude upresnený po komunikácii s CPaP.

Koordinátor prevencie a šikanovania: Mgr. Ivana Litavcová